
JUDEŢUL BACĂU
MUNICIPIUL ONEŞTI
B-dul Oituz, nr.17 C, Cod 601032, Tel. 0234.324.243, int.216/219/224, Fax 0234.312.800

NR. 66226/04.08.2026

A N U N Ţ

Având în vedere prevederile: art.554 alin (7) din OUG nr.57/2019 privind Codul Administrativ,  cu modificările și completările ulterioare, art.31 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, art.XXII alin.(3) lit. a) din Legea nr. 141/2025 privind unele măsuri fiscal-bugetare  cu modificările și completările ulterioare Hotărârii de Guvern nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice


Primăria Municipiului Oneşti, B-dul Oituz nr. 17, județul Bacău, organizează

CONCURS

         pentru ocuparea pe durată nedeterminată a unui post contractual vacant de execuție
 de îngrijitor la Compartiment baze sportive municipale – Direcția baze sportive și fond locativ – Direcția Generală Economico-Financiară

        Locul desfășurării concursului
	Proba scrisă a concursului se va susține în ziua de  27.08.2026, ora 09,30, la sediul Primăriei  Municipiului Onești, B-dul Oituz nr. 17, județul Bacău.	

[bookmark: _GoBack] 	   Dosarele de concurs  se depun în termen de 10 zile lucrătoare de la publicarea anunțului, în perioada  06.08.2026 – 19.08.2026, de luni până joi între orele 7.30 – 16.00,  respectiv vineri între orele 7.30 – 13.30, la  sediul Primăriei Municipiului Oneşti din B-dul Oituz, nr17- Registratura Generală, parter.
        De asemenea, dosarele de concurs  pot fi transmise de candidaţi la sediul instituției, prin Poşta Română și serviciul de curierat rapid, sau prin poşta electronică, la adresa manuela.dochitescu @onesti.ro sau anca.hulubei@onesti.ro, în perioada mai sus precizată. 
   	 În situaţia în care candidaţii optează pentru transmiterea dosarelor de concurs prin Poşta Română, serviciul de curierat rapid, poşta electronică , aceștia primesc codul unic de identificare la  adresa de e-mail pe care o vor comunica şi au obligaţia de a se prezenta la secretarul comisiei de concurs cu documentele din dosarul de înscriere la concurs în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 



  1. Dosarul de înscriere la concurs va cuprinde următoarele documente:

a) formular de înscriere la concurs, conform modelului prevăzut la anexa 2 din Hotărârea de Guvern nr.1336/2022 (candidaţii pot primi formularul tipizat de la Serviciul Resurse umane, salarizare, guvernanță corporativă, mediu, et.5, cam. 501/503);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz ;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului, solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (modelul orientativ al adeverinței este prevăzut în anexa 3 din Horărârea de Guvern nr.1336/2022; candidații pot primi modelul orientativ de la Serviciul Resurse umane, salarizare, guvernanță corporativă, mediu,et.5, cam.501/ 503);
f) certificat de cazier judiciar sau, după caz, extrasul de pe cazierul judiciar ( cazierul judiciar poate fi înlocuit cu o declarație pe propria răspundere privind antecedentele penale, iar în acest caz candidatul declarat admis la selecția dosarelor are obligația de a completa dosarul de concurs cu originalul documentului, până la data susțineri probei scrise);
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
h) curriculum vitae, model comun european (candidaţii pot primi modelul de la Serviciul Resurse umane, salarizare, guvernanță corporativă, mediu, et.5, cam.501/ 503);
     
 Documentele vor fi prezentate într-un dosar plic.  
 
Copiile de pe actele solicitate, precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 


2. Condiţii generale de participare aşa cum sunt prevăzute de lege: 

a) are cetăţenie română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2002 – Codul Muncii, republicată cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra umanității, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitatea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  

 3.  Condiţii specifice de participare aşa cum sunt prevăzute în fişa postului :
                    
Îngrijitor
 Studii de specialitate : 
- generale/medii absolvite cu diploma liceu
- Vechime în muncă / specialitatea necesară: nu se solicită
Abilități, calități și aptitudini necesare: conştinciozitate, responsabilitate. 

4.  Atribuțiile postului așa cum sunt prevăzute în fișa postului:
4.1. Atribuții specifice: 
4.1.1.	Efectuează operaţiuni de curăţare şi igienizare a spaţiilor de lucru unde se desfăşoară activităţi sportive , de agrement din cadrul bazei sportive.
4.1.2.	Efectuează lucrări de curăţenie şi dezinfecţie a pavimentelor , pereţilor, tavanelor, ferestrelor, uşilor, mobilierului şi instalaţiilor sanitare.
4.1.3.	Efectuează activităţi de curăţenie şi dezinfecţie a coşurilor de colectare a gunoiului menajer.
4.1.4.	Asigură efectuarea activităţilor de ridicare, manipulare şezlonguri, umbrele, cădiţe de dezinfectat pe suprafaţa aferentă ştrandului municipal.
4.1.5.	Efectuează activităţi de ridicare greutăţi, manipulare obiecte grele, manipulare scări de acces la bazinele de înot montare duşuri .
4.1.6.	Efectuează activităţi de tundere a ierbii din interiorul bazei sportive , încărcarea şi transportul acesteia cu mijloacele de transport către locul special amenajat.
4.1.7.	Efectuează activităţi de montare a instalaţiei de irigare la terenurile de fotbal.
4.1.8.	Se ingrijeste de menţinerea curăţeniei în locaţii, atât în spaţiile interne (zone publice, toalete), cât şi în exterior (curte, alei, trotuare, parcări, etc.
4.1.9.	Răspunde de utilizarea materialelor şi echipamentelor pe care le are în primire pentru a evita avarierea, distrugerea sau pierderea lor.
4.1.10.	Are obligatia de a purta echipamentul de protecţie stabilit , echipament pe care îl va schimba ori de câte ori este nevoie, pentru păstrarea igienei şi aspectului estetic personal.
4.1.11.	Să fie cinstit, loial, disciplinat, dând dovadă în toate împrejurările de o atitudine civilizată şi corectă faţă de toate persoanele cu care vine în contact.
4.1.12.	Răspunde de respectarea cu stricteţe a regulilor de protecţie a muncii  PSI şi SSM din obiectivul unde îşi desfăşoară activitatea.
4.1.13.	Răspunde de utilizarea, potrivit instrucţiunilor, a substanţelor periculoase, instalaţiilor, echipamentului de lucru.
4.1.14.	Răspunde de desfăşurarea activităţii , în aşa fel încât să nu se expună la pericol de accidentare sau îmbolnăvire profesională atât propria persoană cât şi celelalte persoane participante la procesul de muncă.
4.1.15.	Obligaţia de a respecta programul de lucru, prevederile Regulamentului de ordine interioară şi a Regulamentului de organizare şi funcţionare al structurii funcţionale Primăria Municipiului Oneşti.
4.1.16.	Efectuează lucrări de întreţinere şi reparaţii în interiorul bazei sportive.
4.1.17.	Execută lucrări şi asigură condiţiile pentru buna desfăşurare a competiţiilor ce au loc atât în sălile de sport cât şi pe terenurile în aer liber aparţinând Primăriei Municipiului Oneşti ;
4.1.18.	Efectuează depozitarea deşeurilor rezultate în urma lucrărilor astfel încât să nu se amestece diferitele  categorii de deşeuri periculoase sau cu alte deşeuri, substanţe sau materiale ;
4.1.19.	 Execută lucrări de întreţinere şi curăţenie pentru asigurarea tuturor condiţiilor de igienă şi  funcţionare a Ştrandului Municipal ;
4.1.20.	 Execută şi participă la operaţia de efectuare a dezinfecţiei bazinelor care se va face după spălare cu jet de apă, prin curaţare mecanică şi ştergerea pereţilor şi fundului bazinului cu bureţi îmbibaţi în soluţie dezinfectantă ;
4.1.21.	Ingrijeste si raspunde de supravegherea suprafetei sintetice – tip tartan – aferenta Stadionului Carom in vederea mentinerii acesteia in parametri normali de functionare in vederea desfasurarii activitatilor sportive ;
4.1.22.	Ingrijeste si raspunde de supravegherea instalatiei de ventilare aferenta Salii Polivalente Nadia Comaneci in vederea incadrarii acesteia in limitele normale de functionare ;
4.1.23.	Ingrijeste si raspunde de supravegherea instalatiei si a pompelor de dozare a clorului la Strandul Municipal  in vederea functionarii corespunzatoare si respectarii parametrilor in limitele normale de dozare ; 
4.1.24.	 Execută lucrări de întreţinere şi curăţenie permanentă a terenurilor de tenis de câmp ( zgură ) şi la terenuri de fotbal – handbal-baschet ( gazon artificial ) în vederea desfăşurării în bune condiţii a activităţilor sportive ;
4.1.25.	 Asigură şi execută permanent întreţinerea curăţeniei atât iarna ( deszăpezit, strans gunoi menajer) cât şi vara ( maturat alei, strâns gunoi menajer, greblat spaţii verzi ) la Baza Sportivă Municipală ;
4.1.26.	 Execută lucrări şi asigură menţinerea tuturor terenurilor în stare de funcţionare prin tăierea ierbii şi evacuarea ei prin serviciul de salubritate, menţinerea gazonului în stare buna de utilizare, marcarea terenurilor ( fotbal, tenis, handbal ) conform cerinţelor specifice in vigoare;
4.1.27.	 Răspunde de calitatea şi eficienţa lucrărilor proprii ;
4.1.28.	 Răspunde disciplinar, administrativ sau material după caz, pentru neîndeplinirea sau exercitarea superficială a atribuţiilor ce-i revin potrivit normelor legale ;
4.1.29.	 Răspunde de realizarea sarcinilor la termenele stabilite în programul de activitate ;
4.1.30.	Are obligatia de a executa orice alte dispoziţii date de superiorul ierarhic/conducătorul autorităţii publice în limitele funcţiei, cu respectarea temeiului legal.


4.2. Atribuții și responsabilități în domeniul managementului calității și mediului:

4.2.1 Să cunoscă şi să respecte cerinţele SR EN ISO 9001:2008 şi SR EN ISO 14001:2005;
4.2.2 Să cunoască şi să respecte prevederile aplicabile postului cuprinse în documentația sistemului de management integrat calitate şi mediu şi să acţioneze pentru îmbunătățirea continuă a funcționării acestui sistem.
4.2.3 Să conştientizeze importanța conformității cu politica în domeniul calității şi mediului şi cu cerințele sistemului de management integrat calitate-mediu, cerințele legale, de reglementare și a altor părți interesate;
4.2.4 Să acţioneze într-un mod responsabil față de mediu și sănătatea și securitatea ocupațională;
4.2.5 Să reducă impactul negativ asupra mediului al activităților realizate;
4.2.6 Să asigure un consum redus și previne risipa de materii prime, materiale, resurse naturale și energie;
4.2.7 Să asigure pe cât posibil reciclarea sau refolosirea materialelor;
să reducă impactul activităților și operațiilor asupra florei, faunei, reliefului, esteticii și vecinățăților;
4.2.8 Să facă propuneri pentru a preveni degradarea gravă sau ireversibilă a mediului;
4.2.9 Să prevină apariția incidentelor/accidentelor și intervine în situații de urgență pentru limitarea și remedierea efectelor asupra mediului și sănătății și securității ocupaționale;
4.2.10 Să separe deșeurile înainte de colectare, în vederea valorificării sau eliminării acestora. 

4.3. Atribuții și responsabilități referitoare la securitatea și sănătatea în muncă:

4.3.1 Să își însuşească şi să respecte prevederile legislaţiei din domeniul securităţii şi sănătăţii în munca specifice postului său;
4.3.2 Să comunice imediat șefului ierarhic superior și lucrătorului desemnat orice situație de muncă despre care au motive întemeiate să o considere un pericol pentru securitatea și sănătatea personalului instituției, precum și orice deficiență a sistemelor de protecție.

    5. Bibliografia și tematica pentru concurs   


	Bibliografie
                                                                               
1.	Codul Muncii - Legea nr. 53/2003  republicat cu modificarile si completarile ulterioare ;
2.	Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, republicat cu modificarile si completarile ulterioare ;
3.	Legea nr. 307/2006 privind apararea impotriva incendiilor, republicata cu modificarile si completarile ulterioare 
4.	Legea nr. 319/2006 privind  securitatea şi sănătatea în muncă, republicata cu completările și modificările ulterioare;
5.	Legea serviciilor comunitare de utilitati publice nr. 51/2006, republicata cu modificarile si completarile ulterioare ;



Tematica

1.	Codul Muncii - Legea nr. 53/2003  republicat cu modificarile si completarile ulterioare  - Titlul II ;
2.	Ordinul nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, republicat cu modificarile si completarile ulterioare – Capitolul VI si Capitolul IX ;
3.	Legea nr. 307/2006 privind apararea impotriva incendiilor, republicata cu modificarile si completarile ulterioare  - Capitolul I si II ;
4.	Legea nr. 319/2006 privind  securitatea şi sănătatea în muncă, republicata cu completările și modificările ulterioare – Capitolele II - VI ;
5.	Legea serviciilor comunitare de utilitati publice nr. 51/2006, republicata cu modificarile si completarile ulterioare  - Capitolul II ;


6. Timpul de lucru: 8 ore/zi, 40 ore/săptămână;
    Perioada - nedeterminată
    
În situația în care concursul se anulează potrivit art.62 alin.(5) lit.a) și art.63 lit.b), din H.G.1336/2022, candidații pot retrage documentele depuse la dosarul de concurs în original, în baza unei solicitări adresate în scris președintelui comisiei de concurs.
     Documentele depuse la dosarul de concurs în original se înapoiază candidaților declarați                „ respins” la solicitarea scrisă a acestora.
    Concursul se va desfășura în 3 etape succesive, cu respectarea calendarului de concurs afișat, selecția dosarelor de înscriere, proba scrisă și interviu.      
    Sunt declarați admiși la proba scrisă/interviu  candidații care au obținut minimum 50 de puncte pentru fiecare probă la funcțiile contractuale de execuție. Punctajul maxim pentru fiecare probă a concursului este de maxim 100 de puncte.
    Punctajul final se calculează ca medie aritmetică a punctajelor obținute la proba scrisă și interviu. Se consideră admis la concursul pentru ocuparea unui post candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar la fiecare probă.
     La punctaje egale are prioritate candidatul care a obținut punctajul cel mai mare la probă scrisă, iar dacă egalitatea se menține, candidații aflați în această situație vor fi invitați la un nou interviu în urma căruia comisia de concurs va decide asupra candidatului câștigător.
     Informațiile referitoare la organizarea și desfășurarea concursului, bibliografia și tematica, calendarul de desfășurare sunt afișate la sediul Primăriei Municipiului Onești, pe site-ul instituției: www.onesti.ro și portalul posturi.gov.ro.    

                                
	CALENDAR CONCURS
	DATA

	Data publicare
	06.08.2026

	Depunere dosare concurs
	06.08.2026 – 19.08.2026
luni-joi  orele 7.30-16.00 ; vineri-7.30 – 13.30 

	Selecție dosare 
	În termen de două zile lucrătoare de la data expirării termenului de depunere a dosarelor

	Afișare rezultate selecție dosare
	în termen de o zi lucrătoare de la finalizarea selectiei

	Depunere contestații 
	În termen de 1 zi lucrătoare de la data afișării rezultatului selecției dosarelor

	Afișare rezultate contestatii selecție dosare
	1 zi lucrătoare de la finalizarea probei

	Proba scrisă
	27.08.2026, ora 09,30

	Corectare lucrări la proba scrisă
	1 zi lucrătoare de la finalizarea probei scrise

	Afișare rezultate la proba scrisă
	ÎÎn termen de 1 zi lucrătoare de la data afișării rezultatului probei scrise

	Depunere contestații probă scrisă
	În termen de cel mult 1 zi lucrătoare de la data afișării rezultatului probei scrise

	Interviul
	Interviul se va susţine în termen de 4 zile lucrătoare de la data susţinerii probei scrise

	Afișare rezultate interviu
	În termen de o zi lucrătoare de la data finalizării probei de interviu

	Depunere contestații interviu
	În termen de cel mult o zi lucrătoare de la data afişării rezultatului probei interviu

	Afișare rezultate contestații pentru fiecare probă
	Imediat după soluționarea contestațiilor

	Afișare rezultate final
	În termen de o zi lucrătoare de la data afişării rezultatelor soluţionării contestaţiilor
 pentru ultima probă 




Informaţii suplimentare se pot obţine la telefon 0234/324243/224 – Serviciul   resurse umane, salarizare, guvernanță, corporativă, mediu  sau la sediul Primăriei  Municipiului Onești, B-dul Oituz nr. 17, etajul 5, cam. 501/ 503.  

Primar
Adrian Jilcu


Director general 
Anghel Irina Elena


Șef serviciu
Dochițescu manuela

